laion/Wikipedia-Exotic huggingface dataset:
קרב קרנונטום

קרב קרנונטום התרחש בשנת 170 לספירה כחלק מן המלחמות המרקומניות. באביב אותה שנה, הותקפו פרובינציות רומיות לאורך נהר הדנובה בידי לוחמים של השבטים הגרמאניים מרקומני וקוואדי. הקיסר הרומי מרקוס אורליוס ביחד עם חתנו ויועצו הצבאי טיבריוס קלאודיוס פומפיאנוס, חצו את הדנובה במטרה להרחיק את הפולשים. שני הצבאות התנגשו בקרבת היישוב קרנונטום באזור פאנוניה עילית, כיום הכפר פטרונל-קרנונטום (Petronell-Carnuntum), כ-30 ק"מ ממזרח לווינה. במקום שכנה מפקדת הלגיון ה-14. הצבא הרומי היה חסר ניסיון ובלתי מצויד. תוצאות הקרב היו הרות אסון עבור הרומים. לאחר הקרב הקשה נמנו כ-20,000 הרוגים בקרב הכוחות הרומים, ואילו השבטים הגרמאנים, המעודדים מתוצאות הקרב, המשיכו בתנועה דרומה, והטילו מצור על אקוויליה ואופיטרגיום (Opitergium) שלחוף הים האדריאטי בצפון מזרח איטליה של ימינו. הייתה זו התבוסה הקשה ביותר של הרומים בקרבות המאה השנייה לספירה. קיים רק מקור היסטורי אחד המתאר את הקרב ותוצאותיו, והוא בספרו הסאטירי של לוקיאנוס מסאמוסאטה-"אלכסנדר", אודות אלכסנדר מאבונוטקוס, מיסטיקן ואורקל יווני. תוצאות הקרב המתוארות על ידי לוקיאנוס אינן מקובלות על היסטוריונים המודרניים שכן הן אינן נתמכות בממצאים היסטוריים אובייקטיביים אחרים כגון תיאורים של היסטוריונים בלתי תלויים בני התקופה, וממצאים ארכאולוגיים ואפיגרפים. למרות זאת קיימת הסכמה בין החוקרים כי קרב זה אכן התרחש. קרב קרנונטום ותוצאותיו היוו אירוע בעל משמעות רבה בהגותו של הפולקיסט האוסטרי הלאומני גידו פון ליסט, כחלק מגיבוש הזהות הלאומית הפאן גרמאנית שפיתח והטיף לה. כחלק מפעילותו לחיזוק התודעה הלאומנית המתבססת על המורשת של העמים הגרמאנים הקדומים, ערך ב-24 ביוני 1875 טקס פגאני בחורבות מבנה של שער ניצחון מפואר מן התקופה הרומית באתר, ובו חגג מלאת 1500 שנה לניצחון הגרמאני, על ידי הדלקת מדורה וקבורה של 8 בקבוקי יין במבנה של צלב הקרס. מדיה וקבצים בנושא קרב קרנונטום בוויקישיתוף Marcel van Ackeren, A Companion to Marcus Aurelius, John Wiley & Sons, 2012-04-30. (באנגלית)
תומאס הקל וולר

תומאס הקל וולר (אנגלית: Thomas Huckle Weller‏; 15 ביוני 1915 – 23 באוגוסט 2008) היה וירולוג וביולוג אמריקאי, חתן פרס נובל לפיזיולוגיה או לרפואה לשנת 1954. וולר נולד וגדל באן ארבור, מישיגן שבארצות הברית. הוא קיבל תואר ראשון ותואר שני בזואולוגיה רפואית מטעם אוניברסיטת מישיגן, שם שימש אביו, קרל ורנון וולר, כפרופסור במחלקה לפתולוגיה. בשנת 1940 קיבל תואר דוקטור לרפואה, והחל לעבוד בבית החולים לילדים של בוסטון. ב-1942, במהלך מלחמת העולם השנייה, התגייס לחיל הרפואה של הצבא הבריטי. לאחר המלחמה, חזר לבית החולים לילדים בבוסטון. בשנת 1954 זכה וולר, יחד עם ג'ון פרנקלין אנדרס ופרדריק צ'פמן רובינס, בפרס נובל לפיזיולוגיה או לרפואה, על שהראו כיצד ליצור תרבית וירוס שיתוק ילדים במבחנה. נפטר במסצ'וסטס ב-23 באוגוסט 2008, והותיר אחריו את אשתו, קת'לין, וארבעה ילדים. מדיה וקבצים בנושא תומאס הקל וולר בוויקישיתוף תומאס הקל וולר, באתר פרס נובל (באנגלית) תומאס הקל וולר, באתר אנציקלופדיה בריטניקה (באנגלית) תומאס הקל וולר, באתר "Find a Grave" (באנגלית)
בו ריפנבורו

בו ריפנבורו (באנגלית: Beau Riffenburgh, נולד ב-1955) הוא סופר והיסטוריון, מומחה לחקר הקוטב. כמו כן הוא מאמן פוטבול ומחבר ספרים על תולדות הפוטבול. ריפנבורו, יליד קליפורניה, היה הכותב הבכיר ומנהל המחקר של ה-NFL, ליגת הפוטבול האמריקאית בשנות ה-80' וראשית ה-90'. בתקופת עבודתו שם, כתב או ערך שבעה ספרים, בהם האנציקלופדיה הרשמית של הליגה. זמן קצר היה עורך ראשי של הוצאת טוטאל ספורטס. ריפנבורו הוסמך לתואר דוקטור במכון סקוט לחקר הקוטב באוניברסיטת קיימברידג'. הוא כתב או ערך מספר רב של ספרים על חקר הקוטב, בהם "The Myth of the Explorer", בחינה מלומדת של הקשר בין העיתונות הפופולרית למסעות חקר; "Shackleton's Forgotten Expedition", סיפורה של משלחת נמרוד בהנהגת ארנסט שקלטון, שהייתה קרובה להגיע הן אל הקוטב הדרומי והן אל הקוטב המגנטי; ו"Racing with Death",סיפור משלחת אוסטרלאסיה לאנטארקטיקה בהנהגת דאגלס מוסון. הוא היה העורך של "האנציקלופדיה של אנטארקטיקה", יצירה בת שני כרכים, ספר העיון המקיף ביותר שנכתב אי פעם על אנטארקטיקה. משנת 1995 עד 2005, היה ריפנבורו עורך ה-"Polar Record" ("רשומות הקוטב"), כתב העת הוותיק ביותר בעולם לחקר הקטבים. הוא עמד בראש "קבוצת תולדות הקוטב" במכון סקוט לחקר הקוטב וכיהן כמרצה בפקולטה להיסטוריה של אוניברסיטת קיימברידג'. בתקופת שהותו בקיימברידג' עשה ריפנבורו שימוש בהתמחותו בפוטבול כמאמן ראשי של נבחרת קיימברידג' בליגת המכללות הבריטיות לפוטבול. פעמיים הוכתר בתואר מאמן השנה הלאומי בחמש העונות שעשה בתפקיד זה (1996-1991). אחרי שקיימברידג' ויתרה על הנבחרת שלה, עשה ריפנבורו עונה אחת כמאמן ראשי של קבוצת ה"האריקיינס" של אוניברסיטת הרטפורדשייר. הקבוצה עברה מניצחון לניצחון וזכתה באליפות הארצית בעונת 1998-1997, וריפנבורו הוכתר שוב בתואר מאמן השנה. ריפנבורו היה המאמן הראשי הראשון של "Great Britain Bulldogs", הנבחרת האוניברסיטאית הלאומית לפוטבול, שזכתה בשתי אליפויות אירופה הראשונות בשנים 1994 ו-1996. הוא הוכנס להיכל התהילה" של BCAFL בשנת 2000, כחלק ממחזור המייסדים של ההיכל. ריפנבורו כותב ספרי מתח ובילוש יחד עם אשתו, ליז קרוויס, בשם העט סימון בופור. Encyclopedia of the Antarctic (2006) Shackleton's Forgotten Expedition : The Voyage of the Nimrod (2005) Nimrod: Ernest Shackleton and the Extraordinary Story of the 1907-09 British Antarctic Expedition (2005) With Scott to the Pole: The Photographs of Herbert Ponting. (1998, with Elizabeth Cruwys) (The Myth of the Explorer : The Press, Sensationalism, and Geographical Discovery (2001 20th Century Sports : Images of Greatness (1999, with Mike Meserole) The American Football Almanac (1992) NFL : Official History of Pro Football (1990) Great Ones: NFL Quarterbacks from Montana to Baugh (1989) Official NFL Encyclopedia (1986) Running Wild: A Pictorial Tribute to the NFL's Greatest runners (1984) Riffenburgh bio from publisher ביוגרפיה של ריפנבורו מאת המו"ל של הוצאת בלומסברי Riffenburgh's Entry at BCAFL Hall of Fame כניסת ריפנבורו להיכל התהילה של BCAFL(הקישור אינו פעיל) היסטוריה של קבוצת ההאריקיינס, עונת 1997 BCAFL's Hall of Fame ארגון BCAFL של היכל התהילה סימון בופור, סוורן בית הוצאה לאור
780-789 לפנה"ס

שימו לב: ערך זה מכיל אירועים מן השנים 789 - 780 לפנה"ס 785 לפנה"ס - עוזיהו יורש העצר בממלכת יהודה. 783 לפנה"ס - שלמנאסר הרביעי מחליף את אביו, אדד-ניררי השלישי ומתמנה למלך אשור. 782 לפנה"ס - מותו של הקיסר צ'ואן משושלת ג'ואו בסין. 781 לפנה"ס - הקיסר יו משושלת ג'ואו ממנה לקיסר בסין. פרק זה לוקה בחסר. אנא תרמו לוויקיפדיה והשלימו אותו. עוזיהו מלך יהודה. אמציה מלך יהודה. מדיה וקבצים בנושא 780-789 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
פאלסרברך

הפאלסרברך (בהולנדית: Vaalserberg, הר ואלס) הוא גבעה בגובה 322.4 מטר המהווה את המקום הגבוה ביותר בהולנד. הגבעה נמצאת בפרובינציית לימבורג, בנקודה הדרומית ביותר של המדינה, בשטח הרשות המקומית של ואלס, ליד עיר הנושאת את אותו שם, כשלושה קילומטרים ממערב לאאכן. הפאלסרברך נודע גם בזכות היותו משולש גבולות (בדומה לארבע הפינות בארצות הברית), ועל כן מכונה פסגתו Dreiländenpunt ("נקודת שלוש מדינות") או Dreiländereck בגרמנית. הגבולות שנפגשים במקום הם של הולנד, בלגיה וגרמניה. בין השנים 1839 ל-1920 הייתה זו Vierländenpunt או "נקודת ארבע מדינות"; שכן אז גבלה בנקודה גם הטריטוריה מורסנט. מפגש הגבולות הפך את המקום לאתר תיירות פופולרי בהולנד, ובבלגיה הוקם במקום מגדל (Boudewijntoren) שממנו ניתן לצפות לכל עברי הסביבה. מדיה וקבצים בנושא פאלסרברך בוויקישיתוף אתר האינטרנט הרשמי של פאלסרברך
Scapy

סקאפי (באנגלית: Scapy) היא תוכנית קוד פתוח, כתובה בשפת פייתון ומספקת ניתוח תעבורת רשת, שליחה ובדיקת חבילות מידע בפרוטוקולים שונים ובעלת יכולות לתקיפת רשתות באמצעות כתיבת סקריפטים. התוכנית נכתבה על ידי פיליפ ביונדי בשפת התכנות פייתון (באנגלית: Python), כדי לבדוק את רמת האבטחה של פרוטוקולים כגון: TCP/IP, HTTP, ARP. בזכות יכולות האבטחה שלו, הפך לכלי שימושי עבור האקרים הנוהגים להשתמש בו לצורכי תקיפה בלתי חוקיים, לצורך שינוי כתובות MAC, IP, זיוף בקשות ARP, Echo Request ושימוש זדוני בפרוטוקולי תקשורת. התוכנית בעלת יכולות סריקה ומעקב אחר תעבורה ברשת, סריקת פורטים ויצירת חבילות מידע ברשת המקומית. על מנת לעבוד עם סקאפי באופן יעיל מומלץ להשתמש בכלי המנתח תנועת רשת (Wireshark). ניתן להריץ את סקאפי בכל מערכת הפעלה שבה מותקנת פייתון באמצעות כתיבת הפקודה scapy, התוכנה בנויה ממשתנים ומסקריפטים הנכתבים בתוך סוגריים, הסקריפטים גמישים וניתנים לשינוי על פי צורכי המשתמש. ()quit - יציאה מסקאפי ()len - מונה תווים ()ls - רשימה של פרוטוקולים ()send - שליחה ()sr - שליחת בקשה וקבלת תשובה. ()sniff - הסנפת פקטות מדיה וקבצים בנושא Scapy בוויקישיתוף אתר האינטרנט הרשמי של Scapy (באנגלית) עמוד הבית של סקאפי (באנגלית) גרסת סקאפי המותאמת לפייתון 3, באתר Github (באנגלית)
הפחתה (פירושונים)

האם התכוונתם ל... הפחתה – תהליך גאולוגי הפחתה (פסיכולוגיה) – * הפחתה - פעולת חשבון הקרויה גם חיסור הפחתה - פעולה חשבונאית של פריסת עלות רכישה של נכס על פני שנים אחדות (ראו פחת)
עונת 1973 בגביע ליברטדורס

עונת 1973 בגביע ליברטדורס הייתה העונה ה-14 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-2 בפברואר 1973 ותחרות הסתיימה ב-6 ביולי 1973. בתחרות השתתפו 19 קבוצות (ללא השתתפות נציגת ונצואלה). התחרות הסתיימה בניצחון של אינדפנדיינטה בפעם הרביעית בתולדות המועדון. בתחרות השתתפו 19 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר. במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. בכל השלבים נערכו משחק בית ומשחק חוץ. על הניצחון הוענקו שתי נקודות. לאור כך שאף קבוצה לא הצליחה לנצח, נקבע משחק שלישי שהוכרע בתוספת זמן. מדיה וקבצים בנושא עונת 1973 בגביע ליברטדורס בוויקישיתוף פרטים על התחרות
מקלאוד

האם התכוונתם ל... אישים איאן מקלאוד – פוליטיקאי בריטי אלכסנדר מקלאוד – סוחר פרוות וחוקר ארצות בריטי גאווין מקלאוד (אנ') – שחקן אמריקאי ג'ון מקלאוד – רופא וביוכימאי סקוטי, זוכה פרס נובל לרפואה בשנת 1923, במשותף עם פרדריק בנטינג, על מיצוי האינסולין ג'ון מקלאוד (כדורסל) – מאמן כדורסל אמריקאי ג'וני מקלאוד – כדורגלן סקוטי סקוט מקלאוד – קומיקסאי ותאורטיקן קומיקס אמריקאי עומאר מקלאוד – אתלט ג'מייקני פגי ניקול מקלאוד – ציירת קנדית קווין מקלאוד – מלחין אמריקאי תומאס מקלאוד – ימאי סקוטי שונות בנות מקלאוד – סדרת טלוויזיה אוסטרלית גבעת מקלאוד – מספר גבעות בשם זה ניסוי איוורי-מקלאוד-מקארתי – ניסוי שנערך ב-1944 והראה כי DNA הוא החומר האחראי לטרנספורמציה בחיידקים. נקודת מקלאוד – מספר מקומות בשם זה תסמונת מקלאוד – תסמונת גנטית נסגנית מקלאוד (סדרת טלוויזיה) (אנ') – סדרת טלוויזיה אמריקאית
עונת 1974 בגביע ליברטדורס

עונת 1974 בגביע ליברטדורס הייתה העונה ה-15 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-5 בפברואר 1974 ותחרות הסתיימה ב-19 באוקטובר 1974. בתחרות השתתפו 21 קבוצות מכל מדינות חברי הארגון. התחרות הסתיימה בניצחון של אינדפנדיינטה בפעם החמישית בתולדות המועדון. בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר. במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. בכל השלבים נערכו משחק בית ומשחק חוץ. על הניצחון הוענקו שתי נקודות. כדי להגיע להכרעה נקבע משחק שלישי. מדיה וקבצים בנושא עונת 1974 בגביע ליברטדורס בוויקישיתוף פרטים על התחרות
עונת 1975 בגביע ליברטדורס

עונת 1975 בגביע ליברטדורס הייתה העונה ה-16 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-16 בפברואר 1975 ותחרות הסתיימה ב-29 ביוני 1975. בתחרות השתתפו 21 קבוצות מכל מדינות חברי הארגון. התחרות הסתיימה בניצחון של אינדפנדיינטה בפעם השישית בתולדות המועדון. בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר. במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. בכל השלבים נערכו משחק בית ומשחק חוץ. על הניצחון הוענקו שתי נקודות. כדי להגיע להכרעה נקבע משחק שלישי. מדיה וקבצים בנושא עונת 1975 בגביע ליברטדורס בוויקישיתוף פרטים על התחרות
בואינג 747 גלובל סופרטנקר

בואינג 747 גלובל סופרטנקר הוא מטוס הכיבוי הגדול בעולם (נכון לשנת 2016). המטוס מדגם בואינג 747 אשר משמש כמטוס נוסעים, הוסב למטרות כיבוי אש, ונמצא בבעלות פרטית של חברת Global SuperTanker Services LLC האמריקאית. המטוס יכול לשאת מעל ל-74,200 ליטרים של מים וחומרי כיבוי, למרחק של מעל ל-6,500 ק"מ והוא גם מהיחידים המצוידים במערכת לראיית לילה, המאפשרת לו לפעול גם בשעות החשכה. המטוס פותח בשנת 2015 על ידי חברת גלובל סופרטנקר. המטוס הוא יורש לאוורגרין 747 סופרטנקר ומבוסס על הטכנולוגיות של המטוס הקודם, שנרכשו מבעליה של חברת אוורגרין. המטוס החדש, שנבנה על בסיס בואינג 400–747, יכול להטיל כ-75 טון מים או חומרים מעכבי בעירה. יש לו מנועים מיוחדים שיוצרים לחץ, זורקים את החומר מלמעלה ויוצרים אפקט של סופת גשם. המטוס יכול להטיל את החומר והמים בשמונה סבבים. נכון לנובמבר 2016, המטוס טרם קיבל אישור לכיבוי שריפות בארצות הברית. בעקבות גל השרפות בישראל בנובמבר 2016 הזמינה ממשלת ישראל את המטוס לפעילות בישראל. המטוס הגיע ב-25 בנובמבר 2016, ולמחרת ביצע מספר גיחות כיבוי מעל היישוב נטף והרי ירושלים, במטרה לסייע בכיבוי השריפות. בתאריך 3 בספטמבר 2021 פורסם שהמטוס מיועד לחזור לשירות בקרוב. [1] אוורגרין 747 סופרטנקר מדיה וקבצים בנושא בואינג 747 גלובל סופרטנקר בוויקישיתוף אתר האינטרנט הרשמי של גלובל סופרטנקר נעים להכיר: הסופר טנקר החדש מתחיל לעבוד, באתר nrg‏, 25 בנובמבר 2016 גל השריפות: כ-75 אלף איש פונו מבתיהם, באתר גלובס, 24 בנובמבר 2016. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
הספרייה והמוזיאון הנשיאותיים על שם ג'ון קנדי

הספרייה והמוזאון הנשיאותיים על שם ג'ון קנדי (באנגלית: The John F. Kennedy Presidential Library and Museum) הם הספרייה והמוזיאון הנשיאותי על שמו של נשיא ארצות הברית ה-35, ג'ון פיצג'רלד קנדי. הספרייה נמצאת בבוסטון, מסצ'וסטס באוניברסיטת מסצ'וסטס. הספרייה הוקדשה למשפחת קנדי על ידי הנשיא ג'ימי קרטר ב-20 באוקטובר 1979, 16 שנים לאחר רצח קנדי. הספרייה והמוזיאון עוצבו על ידי הארכיטקט איי אם פיי. קנדי החליט למצוא מיקום לספרייה הנשיאותית ב-19 באוקטובר 1963, חודש לפני הירצחו. בעת שחיפש מיקום לספרייה, היו ארבע ספריות נשיאותיות (הספרייה והמוזיאון הנשיאותיים על שם פרנקלין דלאנו רוזוולט, הספרייה והמוזיאון הנשיאותיים על שם דווייט אייזנהאואר, הספרייה והמוזיאון הנשיאותיים על שם הרברט הובר והספרייה והמוזיאון הנשיאותיים על שם הארי טרומן) ששכנו בעיירות קטנות מניו יורק ועד איווה. קנדי בחר לשכן את הספרייה והמוזיאון הנשיאותיים על שמו במדינת הולדתו, מסצ'וסטס, ליד האוניברסיטה ובסמוך לנהר צ'ארלס, בתקווה שאנשים יגיעו לחקור על מורשתו ופעילותו כנשיא ארצות הברית. לאחר רצח קנדי, דנו משפחתו של קנדי ואלמנתו ג'קלין קנדי כיצד לבנות מוזיאון וספרייה שייצרו זיכרון הולם. ג'קלין קנדי ומשפחתו התייעצו עם פרופסורים אדריכלים מכל העולם, בהם לואי קאהן ואלוור אלטו, במטרה ליצור ספרייה שתנציח את שמו כראוי. לבסוף נבחר האדריכל איי אם פיי לתכנן את בניין הספרייה והמוזיאון. הספרייה והמוזיאון נחנכו ב-20 באוקטובר 1979 במעמד נשיא ארצות הברית ג'ימי קרטר וסגן נשיא ארצות הברית וולטר מונדייל, מזכיר המדינה סיירוס ואנס, בתו של קנדי קרוליין קנדי, הסנאטור טד קנדי וג'ון קנדי ג'וניור. אזרחים רבים הגיעו לטקס החנוכה והאירוע היה מכונן בחיי משפחת קנדי[דרוש מקור]. ב-15 באפריל 2013 פרצה במוזיאון שרפה. האש כובתה לאחר דקות רבות, ולא נגרם נזק כבד למוצגים. המשטרה הודיעה כי אין שום קשר בין האש לפיגוע במרתון בוסטון, וכי האש פרצה כתוצאה מתקלה במנוע שהיה בחדר טכני במוזיאון. הבגדים שלבשה הגברת הראשונה ג'קלין קנדי בעת רצח קנדי, כפי שמוצגים במוזיאון פני המרכז הנשיאותי, 21 ביוני 2012 קרוליין קנדי בעת אירוע במוזיאון הנשיאותי, 29 במאי 2011 קטע מחומת ברלין המוצג במוזיאון ג'ון פיצג'רלד קנדי הספריות הנשיאותיות בארצות הברית מדיה וקבצים בנושא הספרייה והמוזיאון הנשיאותיים על שם ג'ון קנדי בוויקישיתוף אתר האינטרנט הרשמי של הספרייה והמוזיאון הנשיאותיים על שם ג'ון קנדי (באנגלית) הספרייה והמוזיאון הנשיאותיים על שם ג'ון קנדי, ברשת החברתית פייסבוק הספרייה והמוזיאון הנשיאותיים על שם ג'ון קנדי, ברשת החברתית אקס (טוויטר) הספרייה והמוזיאון הנשיאותיים על שם ג'ון קנדי, ברשת החברתית אינסטגרם
פליקס פסלאק

פליקס פסלאק (בגרמנית: Felix Passlack; נולד ב-29 במאי 1998 בבוטרופ שבגרמניה) הוא כדורגלן גרמני המשחק בעמדת המגן בבוכום. פסלאק גדל במחלקות הנוער של פורטונה בוטרופ ושל רוט-וייס אוברהאוזן, ובשנת 2012 הצטרף למחלקת הנוער של בורוסיה דורטמונד מהבונדסליגה. ב-3 במרץ 2016 ערך פסלאק את הופעת הבכורה שלו במועדון, כששיחק 69 דקות בניצחון 0–2 על דרמשטאדט 98 במסגרת המחזור ה-24 בליגה. בסך הכל ערך פסלאק שלוש הופעות ליגה בעונת 2015/2016, בה סיימה קבוצתו במקום השני. ב-18 באוקטובר 2016 ערך פסלאק את הופעת הבכורה שלו בליגת האלופות, כשהוחלף בתוספת הזמן של המחצית השנייה בניצחון 1–2 על ספורטינג ליסבון במסגרת המחזור השלישי בשלב הבתים לעונת 2016/2017. ב-22 בנובמבר, בהופעתו השנייה במפעל, הבקיע פסלאק את שער הבכורה שלו במועדון, שער בדקה ה-81 בניצחון 4–8 על לגיה ורשה במסגרת המחזור החמישי בשלב הבתים, משחק ששבר את שיא ההבקעות למשחק אחד במפעל. בקיץ 2017 הושאל פסלאק מבורוסיה דורטמונד להופנהיים לעונה אחת, כחלק מעסקת מכירתו של ג'רמי טוליאן לבורוסיה דורטמונד. ב-17 בספטמבר ערך את הופעתו הבכורה בקבוצה בתיקו 1-1 נגד הרטה ברלין. ב-2 ביולי 2018 הושאל לנוריץ' סיטי לעונה אחת. הוא שותף במשחק אחד עד לסיום העונה. בהמשך הושאל לקבוצת פורטונה סיטארד מליגת העל ההולנדית. באפריל 2023 חתם בבוכום. בורוסיה דורטמונד הגביע הגרמני (1): 2016/17 נבחרת גרמניה עד גיל 17 סגנות אליפות אירופה בכדורגל עד גיל 17 (1): 2015 אישיים נבחרת הטורניר באליפות אירופה בכדורגל עד גיל 17 (1): 2015 מדיה וקבצים בנושא פליקס פסלאק בוויקישיתוף פליקס פסלאק, ברשת החברתית פייסבוק פליקס פסלאק, ברשת החברתית אקס (טוויטר) פליקס פסלאק, ברשת החברתית אינסטגרם פליקס פסלאק, באתר Transfermarkt פליקס פסלאק, באתר Soccerway פליקס פסלאק, באתר WorldFootball.net פליקס פסלאק, באתר FootballDatabase.eu
מפרץ קמפצ'ה

מפרץ קַמְפֵּצֶ'ה (בספרדית: Bahía de Campeche), הוא מפרץ בדרום מפרץ מקסיקו. חופי המפרץ נמצאים במדינות מקסיקו: קמפצ'ה, וראקרוס וטבסקו. בשל חום מימי המפרץ, מפרץ זה מהווה "חממה" של הוריקנים. המפרץ התגלה על ידי החוקרים הספרדים פרנסיסקו ארננדס דה קורדובה ואנטוניו דה אלמינוס בשנת 1517 והם נתנו לו את שמו. במפרץ מספר שדות נפט המהווים את אזור הפקת הנפט השני בתפוקתו בעולם. המפרץ מספק שני שלישים מייצוא הנפט של מקסיקו.[דרוש מקור] ב-3 ביוני 1979, בעקבות פיצוץ במתקן השאיבה איקסטוק I נגרמה דליפת הנפט מהגדולות בהיסטוריה. מדיה וקבצים בנושא מפרץ קמפצ'ה בוויקישיתוף מפרץ קמפצ'ה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של מקסיקו ובנושא מפרצים. אתם מוזמנים לתרום לוויקיפדיה ולהרחיב אותו.
בנין במשחקים האולימפיים לנוער

בנין משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מבנין לא זכה במדליה אולימפית לנוער, והשתתפותה במשחקים היא בעיקר סמלית. המשלחת הראשונה של בנין למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בשלושה ענפי ספורט. הספורטאים שהתחרו באתלטיקה, טאקוונדו והיאבקות קיבלו את כרטיס הכניסה למשחקים באמצעות הוועדה המשולשת. המשלחת לאולימפיאדת הנוער נאנג'ינג מנתה חמישה ספורטאים שהתחרו בשלושה ענפים. בענף הקשתות השיגה מרוילה זינסו את הקריטריון האולימפי בתחרות המוקדמות היבשתית. ארבעת הספורטאים הנוספים, שניים בענף האתלטיקה ושניים בענף השחייה, קיבלו את כרטיס הכניסה באמצעות הוועדה המשולשת. בנין במשחקים האולימפיים בנין במשחקים הפאראלימפיים
אלדו קלולו

אלדו קלולו קיאטנגווה (בצרפתית: Aldo Kalulu Kyatengwa; נולד ב-21 בינואר 1996 בליון שבצרפת) הוא כדורגלן צרפתי המשחק בעמדת החלוץ בקבוצת סושו. קלולו נולד בליון שבצרפת. בשנת 2004 עבר למחלקת הנוער של מועדון הפאר הצרפתי אולימפיק ליון ממחלקת הנוער של סט. פון. בהמשך הצטרפו למחלקת הנוער של המועדון גם אחיו, פייר וגדעון קלולו. בשנת 2013 החל קלולו לשחק באולימפיק ליון II, קבוצת המילואים של המועדון. ב-18 ביולי 2015 ערך קלולו את הופעת הבכורה הלא-רשמית שלו בקבוצה הראשונה של המועדון, כשהחליף את מקסים גונאלון בדקה ה-89 בניצחון 1–2 על מילאן במשחק ידידות. שמונה ימים לאחר מכן שיחק 58 דקות בהפסד 0–2 לוויאריאל במסגרת גביע האמירויות. ב-12 בספטמבר ערך קלולו את הופעת הבכורה הרשמית שלו במועדון, כשנכנס כמחליף בדקה ה-78 בתיקו 0-0 נגד ליל במסגרת המחזור החמישי בליגת העל הצרפתית לעונת 2015/2016. ב-16 בספטמבר ערך קלולו את הופעת הבכורה שלו בליגת האלופות, כשנכנס כמחליף בדקה ה-69 בתיקו 1-1 נגד גנט במסגרת המחזור הראשון בשלב הבתים לעונת 2015/2016. ב-23 בספטמבר הבקיע קלולו את שער הבכורה שלו במועדון, שער בדקה ה-18 בניצחון 0–2 על בסטיה. בעונתו הראשונה בקבוצה ערך קלולו עשר הופעות ליגה, בהן הבקיע שני שערים, והוסיף שתי הופעות בליגת האלופות ושתיים בגביע הצרפתי. אלדו קלולו, ברשת החברתית אקס (טוויטר) אלדו קלולו, באתר Transfermarkt אלדו קלולו, באתר Soccerway אלדו קלולו, באתר BDFutbol אלדו קלולו, באתר WorldFootball.net אלדו קלולו, באתר National Football Teams אלדו קלולו, באתר FootballDatabase.eu
זאב דורמן

זאב דורמן (נולד ב-1947 בקיבוץ גבעת ברנר) הוא נגן בסון ומנצח ישראלי. בנו של מנחם דורמן. זאב דורמן השתלם במוזיקולוגיה ובניצוח באקדמיה הישראלית למוזיקה ע"ש רובין באוניברסיטת תל אביב ובבית ספר גילדהול למוזיקה ודרמה בלונדון, שם התמחה בניצוח אופרה. בשנת 1987 זכה בפרס פרנסואה שפירא בניצוח. הוא ניצח על תזמורות רבות בארץ, לרבות התזמורת הפילהרמונית הישראלית, עמה הופיע גם כסולן. זאב דורמן היה עוזר לזובין מהטה בתזמורת הפילהרמונית הישראלית ובשנים 1988 - 2004 שימש כמנהל המוזיקלי של התזמורת הפילהרמונית הישראלית הצעירה, שעליה גם ניצח בסיורי קונצרטים ופסטיבלים בגרמניה, בשווייץ, בספרד, ברוסיה ובסין. כמנצח שיתף פעולה עם גדולי הסולנים בימינו, ביניהם יו-יו מה, מישה מייסקי, מקסים ונגרוב ויוליאן רחלין. כמו כן היה מנצח ומנחה בתוכנית הטלוויזיה צלילים מן ההיכל ששודרה מהיכל התרבות בתל אביב בהפקת הטלוויזיה החינוכית הישראלית. למד נגינה בבסון אצל ולטר מרוז ואצל מרדכי רכטמן, שהיה נגן הבסון הראשי של התזמורת הפילהרמונית הישראלית. בשנת 1963 הצטרף לתזמורת הגדנ"ע כנגן בסון ראשי והופיע עמה כסולן בארץ ובארצות הברית. לתזמורת הפילהרמונית הישראלית הצטרף בשנת 1969 ושימש כנגן הבסון הראשון בתזמורת. משנת 2004 כיהן כראש תוכנית ההכשרה התזמורתית של בית הספר למוזיקה ע"ש בוכמן-מהטה בשיתוף עם התזמורת הפילהרמונית הישראלית, ובשנים 2009–2015 כיהן כראש בית הספר בדרגת פרופסור. בנו הוא המלחין אבנר דורמן. זאב דורמן באתר אוניברסיטת תל אביב נעם בן זאב ואור קשתי, יו"ר הפילהרמונית זאב דורמן יהיה ראש בית הספר למוזיקה של אוניברסיטת תל אביב, באתר הארץ, 23 בספטמבר 2009
המרכז הנשיאותי על שם ברק אובמה

המרכז הנשיאותי על שם ברק אובמה (באנגלית: The Barack Obama Presidential Center) הוא המרכז הנשיאותי האמור לכלול בתוכו ספרייה ומוזיאון נשיאותיים שינציחו את מורשתו ופעילותו של נשיא ארצות הברית ה-44, ברק אובמה. המרכז הנשיאותי צפוי להיבנות סמוך לאוניברסיטת שיקגו, בשיקגו, אילינוי. הקרן ללא כוונת הרווח "ברק אובמה" תממן את בניית המרכז הנשיאותי והארכיון הלאומי של ארצות הברית יחזיק בבעלות על המרכז. הקרן הראשית האמונה על בניית המרכז הוקמה ב-2014. המרכז אמור להכיל בתוכו ניירת רבה מעת כהונתו של אובמה בבית הלבן, הצגת תולדותיו ותולדות רעייתו, מישל אובמה. מספר רב של מוסדות הציעו לארח את המרכז הנשיאותי על שם ברק אובמה, בהם אוניברסיטת הוואי, אוניברסיטת קולומביה ועיריית שיקגו. במאי 2015 הכריזו הקרן ברק אובמה וראש עיריית שיקגו רם עמנואל שהמרכז הנשיאותי על שם ברק אובמה ייבנה סמוך לאוניברסיטת שיקגו ויהיה חלק ממנה. בניית המרכז החלה באוגוסט 2021. עם זאת, בעיתונות האמריקאית ובעיתונות העולמית מתחו ביקורת על החלטתו של אובמה לפתוח ספרייה נשיאותית על שמו. מדיה וקבצים בנושא המרכז הנשיאותי על שם ברק אובמה בוויקישיתוף אתר האינטרנט הרשמי של המרכז הנשיאותי על שם ברק אובמה (באנגלית) גל פרייליך, הבנייה יוצאת לדרך: כך ייראה המרכז הנשיאותי על שם אובמה, באתר ynet, 2 במרץ 2021 הספריה הנשיאותית של אובמה תוקם בשיקגו, באתר ערוץ 7, 1 במאי 2015 אסתר זנדברג, למרבה האכזבה, גם אובמה רוצה היכל תהילה משלו, באתר הארץ, 11 ביוני 2014 ynet, אובמה הציג: כך ייראה המרכז הנשיאותי שלי, באתר ynet, 4 במאי 2017 אסתר זנדברג, למה הספרייה הנשיאותית של אובמה היא פרויקט מיותר ואנכרוניסטי, באתר הארץ, 31 במאי 2017 https://chicago.suntimes.com/2021/8/16/22627785/obama-presidential-center-jackson-park-costs-detailed-low-key-groundbreaking-on-monday אסתר זנדברג, למה הספרייה הנשיאותית של אובמה היא פרויקט מיותר ואנכרוניסטי, באתר הארץ, 31 במאי 2017
אדריאן שמפר

אדריאן שמפר (בקרואטית: Adrian Šemper; נולד ב־12 בינואר 1998 בזאגרב שבקרואטיה) הוא כדורגלן קרואטי המשחק בעמדת השוער בקבוצת גנואה. שמפר נולד בזאגרב שבקרואטיה, וגדל במחלקת הנוער של דינמו זאגרב. בשנת 2015 החל לשחק בדינמו זאגרב II, קבוצת המילואים של המועדון, מהליגה הקרואטית השנייה. ב-6 במאי 2016 ערך שמפר את הופעת הבכורה שלו בקבוצה הראשונה של המועדון, כששיחק 90 דקות בניצחון 0–3 על סלאבן בלופו במסגרת המחזור ה-35 בליגה. זו הייתה הופעתו היחידה בעונת 2015/2016, שהסתיימה באליפות קרואטיה. ב-14 בספטמבר 2016 ערך שמפר את הופעת הבכורה שלו בליגת האלופות, כששיחק 90 דקות בהפסד 0–3 לאולימפיק ליון במסגרת המחזור הראשון בשלב הבתים לעונת 2016/2017. דינמו זאגרב אליפות קרואטיה (1): 2015/2016 אדריאן שמפר, ברשת החברתית אינסטגרם אדריאן שמפר, באתר Transfermarkt אדריאן שמפר, באתר Soccerway אדריאן שמפר, באתר WorldFootball.net אדריאן שמפר, באתר FootballDatabase.eu אדריאן שמפר, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדריאן שמפר".